CAS registracijos numeris - Vikipedija

# CAS registracijos numeris

### Straipsnis iš Vikipedijos, laisvosios enciklopedijos.

Informacija šiame straipsnyje nėra sutvarkyta.
Jei galite, prašome sutvarkyti šį puslapį. Tik tada bus galima ištrinti šį pranešimą.
Priežastys, dėl kurių straipsnis laikomas nesutvarkytu, aiškinamos straipsnyje Nesutvarkyti straipsniai.

CAS registracijos numeris - cheminių medžiagų santrumpų tarnybos (angl.Chemical Abstracts Service) suteiktas medžiagos registracijos numeris. (Tarptautinės organizacijos ir kai kurios valstybės šį numerį naudoja kaip tarptautinį cheminės medžiagos kodą.)

Suklasifikuotų cheminių medžiagų sąrašas – tai pavojingų cheminių medžiagų, dėl kurių suderinto klasifikavimo ir ženklinimo pagal Tarybos direktyvoje 67/548/EEB dėl pavojingų medžiagų klasifikavimą, pakavimą ir ženklinimą reglamentuojančių įstatymų ir kitų teisės aktų derinimo nustatytą tvarką yra susitarta visoje Europos Bendrijoje, sąrašas.

Įrašai Suklasifikuotų cheminių medžiagų sąraše yra pateikiami pagal medžiagų savybes labiausiai lemiančio elemento atominį skaičių.

Kiekvienos medžiagos numeris (indeksas) pateikiamas ABC-RST-VW-Y skaitmenų sekos forma, kur:

- ABC yra arba charakteringiausio cheminio elemento atominis skaičius (prieš kurį rašomi vienas arba du nuliai, kad susidarytų visa seka), arba nustatytas organinių medžiagų klasės numeris,

- RST – tai ABC sekoje esančios medžiagos eilės numeris,

- VW žymi formą, kurioje medžiaga yra gaminama arba tiekiama į rinką, ir

- Y – tai kontrolinis skaitmuo, apskaičiuotas pagal ISBN (Tarptautinio standartinio knygos numerio) metodą.

Kad būtų lengviau atpažinti įrašą, rašomas ir Chemines medžiagas registruojančios tarnybos (CAS) suteiktas medžiagos registracijos numeris (CAS numeris). Reikia pažymėti, kad Einecs (Europos esamų komercinių cheminių medžiagų sąrašas) numeris suteikiamas ir bevandenei, ir hidratinei medžiagos formai. CAS numeriai, suteikiami bevandenėms ir hidratinėms formoms, dažnai skiriasi.

Visais atvejais Suklasifikuotų cheminių medžiagų sąraše pateiktas CAS numeris nurodytas tik bevandenei formai, todėl jis ne visada apibrėžia įrašą taip tiksliai, kaip Einecs numeris.

Einecs, Elincs (Europos naujų cheminių medžiagų sąrašas) numeris, Cheminių medžiagų, nepriskiriamų polimerams, sąrašo ar CAS numeriai paprastai nepateikiami prie įrašų, sudarytų iš daugiau kaip keturių atskirų medžiagų.

## [taisyti] Nuorodos

- Suklasifikuotų cheminių medžiagų sąrašas
- CAS puslapis (anglų k.)

Rodomas puslapis "http://lt.wikipedia.org../../../c/a/s/CAS_registracijos_numeris_8aba.html"

Kategorijos: Nesutvarkyti straipsniai | Chemija

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Deutsch
- English
- Français
- Nederlands
- 日本語
- Polski
- Português